open-index/open-wikipedia-markdown huggingface dataset:
Putinism

**Putinism** (vene keeles путинизм) on nimetus, mida mitmed kaasaegsed autorid kasutavad XXI sajandi esimestel aastakümnetel Vladimir Putini valitsemisajal välja kujunenud Venemaa sotsiaal-majandusliku ja poliitilise korra iseärasuste kirjeldamiseks.

Kuna V. Putin pole suutnud Owen Matthewsi arvates mingit eraldi ideoloogiat kujundada (peale nõukogude nostalgia taastekitamise), siis putinismi nimetuse asemel kasutatakse ideoloogiliselt täpsemat väljendit rašism.

## Vaata ka
* Putin – huilo
* Putler
* Rašism
* Maoism
* Stalinism
* Hitlerism
* 

## Viited

## Kirjandus
*Russia under Putin. The making of a neo-KGB state., *[[The Economist]]*, 23 August 2007
*Russia's government. Putin's people., *[[The Economist]]*, 23 August 2007
*The power of Chekists is incredibly stable by Olga Kryshtanovskaya
*The Chekist Takeover of the Russian State, Anderson, Julie (2006), *International Journal of Intelligence and Counter-Intelligence*, 19:2, 237–288.
*The HUMINT Offensive from Putin's Chekist State Anderson, Julie (2007), International Journal of Intelligence and Counter-Intelligence, 20:2, 258–316
*Russia: Death and resurrection of the KGB By J. Michael Waller, Demokratizatsiya: The Journal of Post-Soviet Democratization
Must bass läks üle tee

**Must bass läks üle tee** on 2018. aastal asutatud Eesti pärimusmuusikaansambel, mis viljeleb folkrokki.

2018. aastal võitis ansambel festivalil Mooste Elohelü patroon Ingrid Rüütli eriauhinna. Lisaks on esinetud näiteks Viljandi pärimusmuusika festivali rohelisel laval, Ostrova Festivalil ja Viru Folgil.

## Liikmed
* Helle Laanes – laul, akustiline kitarr, viled
* Maali Käbin – kitarrid, Hiiu kannel, *[[morin khuur]]*, teised keelpillid
* Heikki Mändmets – löökpillid
* Madis Must – saksofon, flöödid
* Toomas Krips – flööt
* Mihkel Rennu – basskitarr

### Endised liikmed
* Kätlin Verbu – basskitarr
* Minna Räty – laul, ukulele
* Maarja Lehtsalu – laul
* Andrus Tins – elektrikitarr
* Paula Lepparu – löökpillid
* Reet Plaan – mandoliin

## Diskograafia
### Singlid
* "Kuhu pean minema?" (2021)
* "Oi, tule üles" (2021)
* "Siil, kust sa silmad said?" (2021)
* "Äiuää" (2022)
* "Kalalaul" (2022)
* "Ussisõnad feat. Aapo Ilves" (2022) 
* "Kirbuga kirikusse" (2023)
* "Tulge, tüdrukud, tulele" (2024)

## Viited

## Välislingid
* Ansambli koduleht
* Must bass läks üle tee Facebookis
* Mari Hiiemäe. Kogukonnabänd sätib end festivaliks vormi Postimees.ee, 29. aprill 2019
Hobusepeaviiul

**Hobusepeaviiul** (mongoli keeles морин хуур, *morin huur*) on traditsiooniline Mongoolia poogenkeelpill.

Pilli peetakse üheks Mongoolia riigi sümboliks ning see kuulub alates 2008. aastast UNESCO inimkonna suulise ja vaimse pärandi meistriteoste nimistusse.

1960. ja 1970. aastatel proovisid ajal püüdsid Mongoolia Rahvavabariigis tegutsenud Nõukogude Liidu organoloogid sealsete traditsiooniliste pillide, sh hobusepeaviiuli, ehitust ja mängutraditsiooni ühtlustada.

## Viited

## Vaata ka
* Mongoolia muusika
Harkivi lahing

**Harkivi lahing** on mitme lahingu nimi:
***[[Esimene Harkivi lahing]]** 1.–29. oktoober  1941 
***[[Teine Harkivi lahing]]** 12.–31. mai 1942
***[[Kolmas Harkivi lahing]]** 19. veebruar – 19. märts 1943
***[[Neljas Harkivi lahing]]** 3.–30. august 1943 
***[[Harkivi lahing (2022)]]**
Louis Groarke

**Louis F. Groarke** (sündinud 1953 Londonis, Inglismaal) on Kanada filosoof, St. Francis Xavier University filosoofiaosakonna professor. Ta on Suurbritannia, Iirimaa ja Kanada kodanik.

Ta on töötanud eetika, loogika, poliitikafilosoofia ja esteetika vallas.

Ka tema vennad Leo Groarke ja Paul Groarke on filosoofid. Nad on identsed kolmikud.

## Publikatsioone
**[[The Good Rebel]]: Understanding Morality and Freedom*, Fairleigh Dickinson University Press 2002.
**[[An Aristotelian Account of Induction]]*, McGill-Queen's University Press 2009.
*Jonathan Lavery, Louis Groarke (toim). *Literary Form, Philosophical Content*, Fairleigh Dickinson University Press 2010.
**Moral Reasoning: Rediscovering the Ethical Tradition*, Oxford University Press 2011.
*Jonathan Lavery, Louis Groarke, William Sweet. *Ideas Under Fire: Historical Studies of Philosophy and Science in Adversity*, Fairleigh Dickinson University Press 2012.
*Paolo C. Biondi, Louis Groarke (toim). *Shifting the Paradigm: Alternative Perspectives on Induction*, Walter De Gruyter Inc. 2014.
*Aristotle: Logic, Filosoofia internetientsüklopeedia
*The Problem of Induction, Stanfordi filosoofiaentsüklopeedia, 2018

## Välislingid
*Koduleht
*CV
Ryan Christie

**Ryan Christie** (sündinud 22. veebruaril 1995 Invernessis) on Šotimaa jalgpallur, kes mängib Inglismaa kõrgliigaklubis AFC Bournemouth ja Šotimaa jalgpallikoondises.

Ta alustas klubikarjääri kodulinna klubis Inverness Caledonian Thistle, millega liitus 2005. aastal. Klubi põhimeeskonnas debüteeris ta Šotimaa kõrgliigas hooajal 2013/14. 2015. aastal valiti Christie Šotimaa jalgpalliliiga aasta parimaks noormängijaks.

2015. aasta septembris sõlmis ta lepingu Šotimaa suurklubiga Celtic, kuid jäi hooaja 2015/16 esimeseks pooleks laenule Invernessi. 2017. aasta jaanuaris läks ta Celticust laenule Šotimaa kõrgliigaklubisse Aberdeen, kuhu jäi ka hooajaks 2017/18. Hooajal 2018/19 kindlustas Christie koha Celticu põhikoosseisus ning lõi sel hooajal Šoti kõrgliigas üheksa väravat. Hooajal 2019/20 jäi tema arvele 11 väravat.

2021. aasta augustis sõlmis ta kolmeaastase lepingu Bournemouthiga. Hooajal 2021/22 kindlustas ta klubiga pääsu Inglismaa kõrgliigasse.

Šotimaa jalgpallikoondises debüteeris Christie 9. novembril 2017 sõprusmängus Hollandi vastu. Koondisekarjääri esimese värava lõi ta 16. novembril 2019 EM-i valikmängus Küprose vastu. Ta kuulus Šotimaa koondisse 2021. aasta Euroopa meistrivõistlustel.

## Saavutused
;Inverness Caledonian Thistle
*Scottish Cup: 2014–15
;Celtic
*Scottish Premiership: 2018–19, 2019–20
*Scottish Cup: 2018–19, 2019–20
*Scottish League Cup: 2018–19, 2019–20

## Viited
Josh Cullen

**Joshua Jon Cullen** (sündinud 7. aprillil 1996 Westcliff-on-Seas) on Inglismaal sündinud Iirimaa jalgpallur, kes mängib poolkaitsjana Inglismaa esiliigaklubis Burnley ja Iirimaa jalgpallikoondises.

Ta alustas klubikarjääri Inglismaa klubis West Ham United, mille noorteakadeemiaga liitus ta 2005. aastal. Klubi põhimeeskonnas debüteeris ta 2. juulil 2015 UEFA Euroopa Liiga eelringi kohtumises Andorra klubi Lusitanosi vastu. Inglismaa kõrgliigas tegi Cullen debüüdi 29. augustil 2015 mängus Liverpooli vastu. West Ham Untedi põhimeeskonnas sai ta mänguaega veel viiel korral hooajal 2017/18 ja ühel korral hooajal 2020/21.

Aastatel 2016–2017 mängis Cullen West Ham Unitedist laenul Inglismaa tugevuselt kolmanda liiga klubis Bradford City. Hooajal 2017/18 oli ta laenul Inglismaa esiliigaklubis Bolton Wanderers ja aastatel 2018–2020 Charlton Athleticus.

2020. aasta oktoobris liitus ta Belgia kõrgliigaklubiga Anderlecht.

2022. aasta juulis sõlmis ta kolmeaastase lepingu Burnleyga.

Iirimaa jalgpallikoondises tegi Cullen debüüdi 10. septembril 2019 mängus Bulgaaria vastu.

## Viited
Tyrell Malacia

**Tyrell Johannes Chicco Malacia** (sündinud 17. augustil 1999 Rotterdamis) on Hollandi jalgpallur, kes mängib vasakkaitsjana Inglismaa kõrgliigaklubis Manchester United ja Hollandi jalgpallikoondises.

2008. aastal liitus ta Feyenoordi noorteakadeemiaga. Esimese profilepingu sõlmis ta klubiga 2015. aasta detsembris. Klubi põhimeeskonnas debüteeris ta 6. detsembril 2017 UEFA Meistrite Liiga alagrupimängus Napoli vastu. Hollandi kõrgliigas debüteeris ta sama aasta 13. detsembril mängus SC Heerenveeni vastu. Hooajal 2021/22 jõudis ta Feyenoordiga UEFA Euroopa Konverentsiliigas finaali ning samal hooajal valiti Malacia Konverentsiliiga hooaja sümboolsesse koosseisu.

2022. aasta juulis sõlmis ta nelja-aastase lepingu Manchester Unitediga, võimalusega pikendada lepingut veel ühe aasta võrra. Ta oli peatreener Erik ten Hagi esimene täiendus klubis.

Hollandi jalgpallikoondises debüteeris Malacia 4. septembril 2021 MM-i valikmängus Montenegro vastu.

Tema isa on Curaçao päritolu ja ema Suriname päritolu.

## Saavutused
;Feyenoord
*KNVB beker: 2017–18
*Johan Cruijff Schaal: 2018
*UEFA Euroopa Konverentsiliiga: Teine koht 2021–22

## Viited
Keminformaatika

**Keminformaatika** (tuntud ka kui **kemoinformaatika**) on füüsikalise keemia haru, mis tegeleb arvutiteaduse võimaldatud tehnikate ja andmevõtumeetodite (nn *[[in silico]]* tehnikad) rakendamisega keemilistes uuringutes, eelkõige uute ravimite väljatöötamisel. Meetodeid saab kasutada ka keemiatööstuses ja sellega seotud tööstusharudes ning sellistes valdkondades nagu keskkonnateadused ja farmakoloogia, kus kasutatakse või uuritakse keemilisi protsesse.

## Liigendus
### Andmebaaside loomine ja haldamine
Tarkvara keemiliste struktuuride andmebaasidega töötamiseks (salvestamine, väljavõtete tegemine):
# ISIS/Host, ISIS/Base (www.mdli.com)
# ChemFinder, ChemOffice (www.cambridgesoft.com)
# JChem (www.chemaxon.com)
# THOR (www.daylight.com)
# MOE (www.chemcomp.com)
# ICM Pro (mySQL) (www.molsoft.com)
# CheD (Сергей Трепалин)
# UNITY (www.tripos.com)
# OrChem (orchem.sourceforge.net)

Keemilist teavet sisaldavad avalikud andmebaasid:
# PubChem (pubchem.ncbi.nlm.nih.gov)
# ZINC (zinc.docking.org)
# DrugBank (www.drugbank.ca)
# BindingDB (www.bindingdb.org)
# DUD (dud.docking.org)
# ChemSpider (www.chemspider.com)
# ChEMBL (www.ebi.ac.uk)
# ChEBI (www.ebi.ac.uk)

## Viited

## Kirjandus
* 
* 
* 
* 
* 
* 

## Välislingid
Salih Özcan

**Salih Özcan** (sündinud 11. jaanuaril 1998 Kölnis) on Saksamaal sündinud Türgi jalgpallur, kes mängib poolkaitsjana Saksamaa kõrgliigaklubis Dortmundi Borussia ja Türgi jalgpallikoondises.

2007. aastal liitus ta 1. FC Kölni noorteakadeemiaga . Klubi põhimeeskonnas debüteeris ta 2016. aasta septembris. 2017. aastal valiti Özcan parimaks alla 19-aastaseks jalgpalluriks Saksamaal. Hooajal 2019/20 mängis Özcan Kölnist laenul Saksamaa esiliigaklubis Kieli Holstein.

2022. aasta juulis liitus ta Dortmundi Borussiaga, kellega on tal sõlmitud nelja-aastane lepingu.

Aastatel 2012–2021 mängis Özcan Saksamaa noortekoondistes. 2021. aastal tuli ta Saksamaa kuni 21-aastaste koondisega Euroopa omavanuste meistriks. 2022. aasta märtsis kustuti ta Türgi jalgpallikoondisse. Türgi koondises tegi ta debüüdi sama aasta 29. märtsil sõprusmängus Itaalia vastu.

## Viited
Maidla (perekonnanimi)

**Maidla** on eesti perekonnanimi.

2022. aasta 1. jaanuari seisuga oli Eestis perekonnanimi Maidla 345 inimesel: 160 mehel ja 185 naisel. Perekonnanimede levikult oli Maidla meeste puhul 423. ja naiste puhul 382. kohal. Levinuim oli see Põlva maakonnas, kus sellenimelisi oli maakonna 10 000 elaniku kohta 10,22.

## Nime kandjaid
*Aleksander Maidla, Eesti sõjaväelane (1898–1983) 
*Kaido Maidla, eesti näitleja ja koorilaulja (1936–2020)
*...

## Viited
Divisoom

**Divisoom** on valkude kompleks bakterite rakus, mis võimaldab rakul poolduda. 

See valgukompleks vastutab sise- ja välismembraani kokkutõmbamise eest jagunemise ajal ning peptidoglükaani sünteesi eest jagunemiskohas. Divisoom on membraanivalgu kompleks, mille valgud asuvad mõlemal pool tsütoplasma membraani. Gramnegatiivsetes rakkudes asub see sisemembraanis. Divisoom on olemas peaaegu kõigil bakteritel, kuid selle koostis võib erineda.

## Vaata ka
*rakumembraan
*rakutsükkel
Melekessi rajoon

**Melekessi rajoon** on 2. järgu haldusüksus Venemaal Uljanovski oblasti idaosas. Piirneb põhjas Tatarstaniga ja lõunas Samara oblastiga. Rajooni pindala on 3472 km².

1957. aastal jäi osa rajooni küladest Kuibõševi veehoidla alla.

2021. aasta seisuga oli rajooni elanike arv 31 264. Elanikest olid 2010. aastal 66,9% venelased, 14,5% tatarlased, 12,2% tšuvašid ja 2,3% mordvalased.

Rajoonis on 8 kohaliku omavalitsuse üksust ja 55 asulat. Halduskeskus on Dimitrovgradi linn, mis rajooni ei kuulu.

## Viited

## Välislingid
*http://adm-melekess.ru/
Hübriidlennuk

**Hübriidlennuk** on lennuk, millel tavalisele sisepõlemismootorile on lisatud aku. On teada, et elektrienergiatihedus on oluliselt väiksem kui tavalisel lennukikütusel, hübriidiline jõuülekanne võib märkimisväärselt suurendada lennukaugust võrreldes täiselektrilise lennukiga.

## Lennunduse mõju keskkonnale

Sisepõlemismootoritega lennukid sobivad paremini pikemateks reisideks, kus nendel on kõrgem energiatihedus, aga neil tekib tohutul määral saastet. Lennukid toodavad süsinikdioksiidi (CO2), lämmastikoksiidi (NO), veeauru, sulfaatide aerosoole, tahma ning kondensjälgi ehk kondensjoome (valged jooned, mis jäävad lennuki taha). Boeing 747 kasutab 7840 kg kütust õhku tõusmisel ja maandumisel, mis on kokku umbes 250 km. Kõik lennud, mis on pikemad kui 250 km, võtavad lisaks 10,1 kg kütust kilomeetri kohta. Hübriidlennuk võib vähendada aga 95% NO (lämmastikoksiidi) paiskumist õhku.

## Ajalugu
Hübriidlennukite ajalugu sai alguse sellest, kui NASA (National Aeronautics and Space Administration) esitas väljakutse ehitada kõige ökonoomsem lennuk. Esimene sellist tüüpi lennuk oli Austria Diamond HK36 Super Dimona. Selle konstrueeris Wolf Hoffmann. Lennuk oli madalate tiibade ja kahe kohaga. Esimese sellist tüüpi lennukiga tõusis õhku Peter Urachis Austraalias 1987. aastal.

## BEHA_M1H
Väidetakse, et juba 2025. aastal võetakse kasutusel esimene reisilendude jaoks mõeldud hübriidlennuk, BEHA_M1H. Istekohti on sellel 18. Tegemist on uuemat tüüpi „’triple box wing configuration’iga“(kolmiktiiva tüüp), mis on kõrge efektiivsusega. Lennukil on lühike õhku tõusmise ja maandumise suutlikkus, milleks on vähem kui 300 m. Kuna on BEHA_M1H’l on kaks vastu pöörlevat propellerit (kui üks propeller pöörab ühte pidi, siis teine vastupidi), siis on lennuk võimeline õhku tõusma vaikselt (kuni 60 dB). Lennuki eripära on see, et seda saab muuta reisilennukist kaubalennukiks ja vastupidi. Suurim koormus on kuni 5 tonni. Kuna kruiisimiskiirus on 230 mph (370 km/h), jõuab BEHA_M1H Londonist Manchesteri 48 minutiga (26 minutit vähem kui Supernova HK36).

## Viited
Dublin (Ohio)

**Dublin** on linn USA-s Ohio osariigis Franklini maakonnas. See on Columbuse eeslinn. Elanike arv on 2020. aasta rahvaloenduse kohaselt 49 328. Aastal 2010 oli elanikke 41 751.

1970. aastal oli Dublin veel paarisaja elanikuga väikelinn. Elanike arv hakkas kiiresti kasvama pärast seda, kui valmis Columbust ümbritsev kiirtee Interstate 270. Dublin sai *city*-õigused 1987. aastal, mil linna elanike arv üle 5000. Linn on saanud nime Dublini linna järgi Iirimaal.

Linnas asub golfiklubi Muirfield Village Golf Club, kus toimub iga-aastane golfivõistlus Memorial Tournament.

Dublinis asub kiirtoidurestoraniketi Wendy's ja mittetulundusühingu Online Computer Library Center (OCLC) peakorter.

Alates 1988. aastast on Dublinis augusti esimesel nädalavahetusel toimunud iga-aastane kultuuri- ja muusikafestival Dublin Irish Festival.

Linnas on sündinud jäähokimängija Sean Kuraly.

## Viited

## Välislingid
* Dublini linna koduleht
* Dublin Irish Festival
2023. aasta naiste Euroopa meistrivõistlused võrkpallis

**2023. aasta Euroopa meistrivõistlused võrkpallis** olid 33. naiste Euroopa meistrivõistlused võrkpallis, mida korraldas Euroopa Võrkpalliliit (CEV). Finaalturniir toimus neljas riigis: Belgias, Itaalias, Eestis ja Saksamaal. Kokku kvalifitseerus võistlustele 24 Euroopa võrkpallikoondist.

Esmakordselt krooniti Euroopa meistriks Türgi, kes võitis finaalis 3:2 Serbiat. Turniiri väärtuslikuimaks mängijaks (MVP) valiti Türgi diagonaalründaja Melissa Vargas.

Eesti võrkpallikoondis kvalifitseerus põhiturniirile korraldajana. Oma alagrupis jäädi 5 kaotuse ja ühe punktiga viimasele positsioonile, mis andis lõppkohaks kahekümne kolmanda.

## Kvalifitseerunud võistkonnad

* Venemaa eemaldati võistlustelt poliitilistel põhjustel.

## Alagruppide protseduur
### Alagruppide moodustamine
# Korraldaja riigid asetatakse erinevatesse alagruppidesse (Belgia alagrupis A, Itaalia alagrupis B, Saksamaa alagrupis C ning Eesti alagrupis D).
# Eelnevate meistrivõistluste kaks parimat loositakse erinevatesse alagruppidesse.
# Korraldajad saavad valida oma alagruppi ühe võistlustele kvalifitseerunud võistkonna.
# Ülejäänud võistkonnad jagatakse CEV rahvuste edetabeli koha alusel alanevas järjekorras erinevatesse loosikaussidesse ning loositakse alagruppidesse.

Loosimine toimus 16. novembril 2022 Napolis, Itaalias.

### Edasipääseja selgitamine
# Võidetud mängud (mängud võidetud/mängud kaotatud)
# Kui võistkonnad jäävad viiki, siis arvestatakse võidetud punkte:
#* 3 punkti: mäng võidetud 3:0 või 3:1
#* 2 punkti: mäng võidetud 3:2
#* 1 punkt: mäng kaotatud 2:3
#* 0 punkti: mäng kaotatud 0:3 või 1:3
# Kui võistkonnad on viigis ka selles arvestuses, siis selgitatakse võitja alljärgnevas järjekorras:
#* Geimide jagatis: järjestus selgitatakse kõigi võidetud geimide jagamisel kõigi kaotatud geimidega.
#* Punktide jagatis: kui geimide jagatise põhjal viik püsib, selgitatakse järjestus kõigi saadud punktide jagamisel kõigi kaotatud punktidega.
#* Kui viik püsib ka punktide jagatise arvestuses, selgitatakse võitja võrdsete võistkondade omavaheliste mängude põhjal. Kui võrdsed on kolm või rohkem võistkonda, siis arvestatakse ainult nende võistkondade omavahelisi mänge.

## Alagrupiturniir

* Iga alagrupi neli paremat võistkonda pääsesid väljalangemismängudele.

### A-alagrupp

* **Asukoht:**  Topsporthal, Gent

Allikas: CEV koduleht

### B-alagrupp

* **Asukoht:**  Verona / Monza / Torino

Allikas: CEV koduleht

### C-alagrupp

* **Asukoht:**  Düsseldorf

Allikas: CEV koduleht

### D-alagrupp

* **Asukoht:**  Unibet Arena, Tallinn

Allikas: CEV koduleht

## Väljalangemismängud

## Lõppjärjestus

## Viited


## Välislingid
*Koduleht CEV EuroVolley
Noa Lang

**Noa Noëll Lang** (sündinud 17. juunil 1999 Capelle aan den IJsselis) on Hollandi jalgpallur, kes mängib äärepoolkaitsjana Hollandi kõrgliigaklubis PSV Eindhoven ja Hollandi jalgpallikoondises.

Aastatel 2005–2013 kuulus ta Feyenoordi noorteakadeemiasse. Seejärel liitus ta Amsterdami Ajaxiga. Hooajal 2016/17 debüteeris ta Ajaxi reservmeeskonnas Hollandi esiliigas. Hollandi kõrgliigas tegi ta debüüdi hooajal 2018/19. 1. detsembril 2019 sai Lang mängus Twente vastu Ajaxi esimeseks mängijaks pärast 60 aastat, kes tegi Hollandi kõrgliigas esimest korda algkoosseisu kuuludes kübaratriki. Twentes mängis ta hooaja 2019/20 teises pooles laenul.

2020. aasta oktoobris läks ta Ajaxist laenule Belgia kõrgliigaklubisse Club Brugge. 2021. aasta juulis läks ta Bruggesse püsivalt üle. Hooajal 2020/21 lõi Lang Belgia kõrgliigas 16 väravat ja valiti samal hooajal Belgia kõrgliiga hooaja parimaks noormängijaks. Hooaegadel 2020/21 ja 2021/22 on ta Bruggega tulnud Belgia meistriks.

2023. aasta juulis naasis Lang Hollandi kõrgliigasse, kui sõlmis viieaastase lepingu PSV Eindhoveniga. Üleminekusumma oli 15 miljoni eurot, mis tegi Langist PSV läbi aegade kallima ostu. 2023. aasta augustis lõi ta Hollandi superkarikafinaalis Feyenoordi vastu PSV võiduvärava.

Hollandi jalgpallikoondises debüteeris Lang 8. oktoobril 2021 MM-i valikmängus Läti vastu. Koondisekarjääri esimese värava lõi ta 14. juunil 2022 UEFA Rahvuste Liiga mängus Walesi vastu. Ta kuulus Hollandi koondisse 2022. aasta maailmameistrivõistlustel.

Ta on isa kaudu Suriname päritolu.

## Saavutused
;Jong Ajax
*Eerste Divisie: 2017–18
;Ajax
*Eredivisie: 2018–19
*KNVB beker: 2018–19
*Johan Cruijff Schaal: 2019
;Club Brugge
*Belgia kõrgliiga: 2020–21, 2021–22
*Belgia superkarikas: 2021
;PSV Eindhoven
*Johan Cruijff Schaal: 2023

## Viited
Cody Gakpo

**Cody Mathès Gakpo** (sündinud 7. mail 1999 Eindhovenis) on Hollandi jalgpallur, kes mängib äärepoolkaitsjana Inglise kõrgliiga klubis Liverpool ja Hollandi jalgpallikoondises.

PSV Eindhoveni noorteakadeemiaga liitus Gakpo 2007. aastal. Hooajal 2016/17 debüteeris ta klubi reservmeeskonnas Hollandi esiliigas. Klubi põhimeeskonnas debüteeris ta 2018. aastal. Hollandi kõrgliigas lõi Gakpo esimese värava 3. veebruaril 2019 mängus Fortuna Sittardi vastu. PSV põhikoosseisu liige on ta olnud alates hooajast 2019/20. Hooajal 2021/22 lõi Gakpo Hollandi kõrgliigas 12 väravat ja andis 13 väravasöötu ning valiti hooaja lõpus Hollandi aasta jalgpalluriks.

Kuigi Gakpo ei olnud kordagi Hollandi jalgpallikoondises mänginud, valiti ta 2021. aasta Euroopa meistrivõistlustel osalevasse Hollandi koondisse. Koondisekdebüüdi tegi ta Euroopa meistrivõistlustel viimases alagrupimängus 21. juunil Põhja-Makedoonia vastu. Koondisekarjääri esimese värava lõi ta 4. septembril 2021 MM-i valikmängus Montenegro vastu.

Gakpo liitus 2023. aasta jaanuaris ligi 42 miljoni euro eest Premier League'i klubiga Liverpool.

## Saavutused
;PSV
*KNVB beker: 2021–22
*Johan Cruijff Schaal: 2021
Cyrus Christie

**Cyrus Sylvester Frederick Christie** (sündinud 30. septembril 1992 Coventrys) on Inglismaal sündinud Iirimaa jalgpallur, kes mängib paremkaitsjana Inglismaa esiliigaklubis Hull City ja Iirimaa jalgpallikoondises.

Ta alustas klubikarjääri kodulinna klubis Coventry City. Klubi põhimeeskonnas debüteeris ta 2010. aasta augustis liigakarika mängus. Pärast seda mängis ta hooajal 2010/11 Inglismaa tugevuselt kuuenda liiga klubides Nuneaton Town ja Hinckley United. Hooajal 2011/12 debüteeris Christie Coventry City meeskonnas Inglismaa esiliigas ja sai kohe esimesel hooajal Coventry City põhikoosseisu liikmeks.

2014. aasta juulis sõlmis ta kolmeaastase lepingu Inglismaa esiliigaklubiga Derby County. 2017. aasta juulis liitus ta äsja Inglismaa kõrgliigast esiliigasse langenud Middlesbrough'ga, kuid juba 2018. aasta jaanuaris siirdus ta Fulhami. Hooajal 2018/19 mängis Christie Fulhamiga Inglismaa kõrgliigas. Hooajal 2020/21 oli ta Fulhamist laenul Inglismaa esiliigaklubis Nottingham Forest ja hooaja 2021/22 teises pooles samasse liigasse kuuluvas Swansea Citys.

2022. aasta augustis siirdus Christie Hull Citysse.

Isa kaudu on Christie Jamaica päritolu ning ema kaudu iiri ja Liibanoni päritolu. Õiguse mängida Iirimaa jalgpallikoondises sai Christie tänu sellele, et tema emapoolne vanaema on pärit Iirimaalt. Iirimaa koondises tegi Christie debüüdi 18. novembril 2014 sõprusmängus USA vastu. Koondisekarjääri esimese värava lõi ta oma teises koondisemängus 4. septembril 2015 EM-i valikmängus Gibraltari vastu. Ta kuulus Iirimaa koondisse 2016. aasta Euroopa meistrivõistlustel, kuid üheski mängus ta väljakule ei pääsenud.

## Viited
Makaroonilisus

**Makaroonilisus** ehk **makarooniline keel**, ka **makaronistiil** on mõiste, mis kirjeldab eri keelte segamini kasutamist tekstis. Makaroonilisus võib tähendada kakskeelseid sõnamänge või nalju, milles eri keelte sõnu kasutatakse samas kontekstis ja teksti sisu mõistmiseks tuleb kasutada koodivahetust. Makarooniline ladina keel on kõnepruuk, mille rahvakeelsed sõnad on varustatud ladina lõppudega või sisaldab ladinakeelne tekst pastišina rahvakeelseid sõnu (vt ka köögiladina keel).

Sõna pärineb uusaja ladina keele sõnast *macaronicus*, tuletatud u 17. sajandi algul itaalia  sõnast *maccarone*, mis tähendab klimpi või pelmeeni, tollal robustset talupojatoitu. Sõna võib olla pejoratiivse tähendusega ja tähistada olukorda, kui keelte segamise eesmärgiks tekstis on huumor või satiir, kuid mõnikord kasutatakse seda ka tõsisema segakeelse kirjanduse puhul.

Makaroonilisust eesti kirjanduses on uurinud Maie Kalda (artiklid "Jacob Johann Malm ja makarooniline luule", "Krossi keeleloomest").

## Näiteid
Kadakasakslasi on iseloomustatud makaroonilise kõnepruugiga, kus kasutatakse segamini eesti ja saksa sõnatüvesid ning eesti grammatikat.
:[Madam Muru:] "Las suvi tuleb, siis laps tuleb Tantet besuchima. Kui Erdbeerid reifivad – siis läheme aeda ja naschime." (August Kitzberg, "Veli Henn". "Külajutud III". 1915, lk 24)

Ladinakeelsete, aga ka saksa- ja prantsuskeelsete sõnadega pikitud eesti keelt kohtab sageli üliõpilaslauludes, näiteks:
:Kuid siiski joovad filii,
:sest bene on krambambuli" (saksa üliõpilaslaul, tlk J. Uluots)

:Gaudeamus! Rõõmustada alati!
:Tantsujoovastuses olla koiduni!
:Õnn on olla hetkes, õnn on olla noor,
:mater nostra alma est ülikool! ("Üks väike rõõmulauluke", tekst L. Erilt)

:[...]
:Alati on praegu, alati on siin,
:vita nostra brevis est, c'est la vie! ("Üks väike rõõmulauluke", tekst L. Erilt)

## Viited
Parima dokumentaalfilmi Oscar

**Parima dokumentaalfilmi Oscar** (inglise keeles *Academy Award for Best Documentary Feature Film*) on üks filmiauhinna Oscar kategooriaid. Auhinnaga tunnustab Ameerika Filmikunsti ja -teaduste Akadeemia parimat dokumentaalfilmi, mis on esilinastunud eelneval kalendriaastal.

Esimest korda autasustati dokumentaalfilme Oscari-galal 1942. aastal. Siis võitsid eriauhinna filmid "Kukan" ja "Target for Tonight". Parima dokumentaalfilmi Oscarit on välja antud igal aastal alates 1943. aastast, välja arvatud 1947. aasta tseremoonial.

Koopia igast võidufilmist on talletatud Akadeemia filmiarhiivis.

## Vaata ka
* Oscar
* Parima lühidokumentaalfilmi Oscar

## Viited

## Välislingid
* Oscari auhindade koduleht 
* Oscari auhindade andmebaas
Parima lühifilmi Oscar

**Parima lühifilmi Oscar** (inglise keeles *Academy Award for Best Live Action Short Film*) on üks filmiauhinna Oscar kategooriaid. Auhinnaga tunnustab Ameerika Filmikunsti ja -teaduste Akadeemia parimat lühifilmi, mis esilinastus eelneval kalendriaastal.

Aastatel 1932–1936 anti välja ainelisi auhindu "Parim lühikomöödiafilm" (*Best Short Subject, comedy*) ja "Parim uudne lühifilm" (*Best Short Subject, novelty*). Aastatel 1937–1957 oli kaks auhinda: "Parim ühekettaline lühifilm" (*Best Short Subject, One-reel*) ja "Parim kahekettaline lühifilm" (*Best Short Subject, Two-reel*), viidates lühifilmi kestusele: harilik filmiketas on 1000 jalga pikk, see on 11 minutit filmiaega. Kolmandas kategoorias "Parim lühivärvifilm" (*Best Short Subject, color*) autasustati ainult 1937–1938. Kõik lühifilmi kategooriad koondati kokku 1958. aasta galal, kui auhinda jagati kategoorias "Lühimängufilm" (*Short Subjects, Live Action Subjects*), seda nime kasutati kuni 1971. Järgneval kolmel aastal kutsuti auhinda nimega *Short Subjects, Live Action Films*. Praegune nimi võeti kasutusele 1975. aasta tseremoonial.

Statuudi järgi antakse auhind isikule, kes on otseselt enim seotud filmi kontseptsiooni ja loomingulise teostamisega. Juhul, kui selliseid isikuid on rohkem kui üks, võidakse välja anda ka teine auhind, kuid mitte rohkem. Ameerika Filmikunsti ja -teaduste Akadeemia defineerib lühifilmi kui filmi, mille kestus koos tiitritega pole rohkem kui 40 minutit.

## Võitjad

## Viited

## Välislingid
* Oscari auhindade koduleht 
* Oscari auhindade andmebaas
Kaldma

**Kaldma** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kaldma 294 inimesel: 141 mehel ja 153 naisel. Perekonnanimede levikult oli Kaldma meeste puhul 498. kohal ja naiste puhul 505. kohal.

Perekonnanimi Kaldma oli kõige levinum vanuserühmas 75–79 aastat, kus seda oli 10 000 elaniku kohta 3,20. Nimi oli kõige sagedasem Jõgeva maakonnas, kus sellist nime kandis maakonna 10 000 elaniku kohta keskmiselt 8,60 inimest.

1930. aastate nimede muutmise kampaania käigus võeti Kaldma uueks nimeks kokku 108 korral. Loobuti nimedest Kurisman neljal ning Gutmann, Kalbas, Kornfeldt, Kört, Kraus kolmel juhul, lisaks nimedest 	Bringfeldt,	Gain, Jelagin, Kangmann, Kärakas, Karrindosk, Kladde, Kliimask, Koch,	Kööts, 	Krantsiver, Kreuzveg,	Kukain,	Petrii, Shlukkum, Zech  jne.

## Nime kandjaid
*Arvo Kaldma, eesti insener, Eesti NSV riigitegelane (1934–1995)
*Helgi Kaldma, eesti ajakirjanik (1933–2011)
*Johannes Kaldma, Eesti sõjaväelane (1896–1973)
*Kalle Kaldma, eesti näitleja (1947–)
*Sten Kaldma, eesti jalgpallur ja jalgpallikohtunik (1968–) 
*Sören Kaldma, eesti jalgpallur (1996–) 
*Tarmo Kaldma, eesti IT-spetsialist (1965–) 
*Tiit Kaldma, eesti näitleja ja treener (1943–1986)
*Väino Kaldma, eesti vaimulik (1923–1983)

## Viited

## Välislingid
*
Juuni 2022

**Juuni 2022**, kroonika.

2022. aasta juuni algas kolmapäeval ja lõppes 30 ööpäeva hiljem neljapäeval.

## [[1. juuni]]
* Taanis peetud referendumil andsid valijad heakskiidu ühinemisele Euroopa Liidu julgeoleku- ja kaitsepoliitikaga.
* Lõppes kõmuline *[[Depp v. Heard]]* kohtuvaidlus Johnny Deppi ja Amber Heardi vahel.

## [[3. juuni]]
* Peaminister Kaja Kallas tegi president Alar Karisele ettepaneku vabastada ametist seitse Keskerakonna ministrit ning Reformierakond tegi ettepaneku koalitsioonikõneluste alustamiseks Isamaale ja Sotsiaaldemokraatlikule erakonnale.
* Lätis leidis kinnitamist esimene ahvirõugetesse nakatumise juht. Selleks ajaks oli Euroopas tuvastatud üle 300 haigusjuhu.

## [[5. juuni]]
* Eesti jalgpallikoondis kaotas Hispaanias peetud maavõistlusmängus Argentinale 0:5. Kõik väravad lõi Lionel Messi.

## [[7. juuni]]
* Venemaa teatas Krimmi veevarustuse taastamisest Põhja-Krimmi kanali kaudu.
* Ameerika Ühendriikides Texase osariiki tabanud kuumalaines ütlesid kuus elektrijaama ülekoormuse tõttu üles.

## [[13. juuni]]
* Harju maakonnas Alliklepa lahe suudmealal umbes nelja kilomeetri sügavusel toimus maavärin magnituudiga 2,3.
*Donetski turu rünnak

## [[15. juuni]]
* Microsoft lõpetas Internet Exploreri tarbijaversiooni toetamise.
* USA Föderaalreserv tõstis rekordkiire inflatsiooni alandamiseks intressimäärasid 0,75 protsenti, mis on suurim tõus alates 1994. aastast.
* USA teatas Ukrainale täiendava miljardi dollari eest julgeolekuabi andmisest. Kokku on Joe Bideni administratsioon eraldanud Ukrainale umbes 6,3 miljardi dollari ulatuses julgeolekuabi, millest umbes 5,6 miljardit anti pärast Venemaa invasiooni algusest. Samuti on USA eraldanud kümnete miljardite ulatuses muud abi.

## [[23. juuni]]
* Euroopa Liit andis kandidaatriigi staatuse Ukrainale ja Moldovale.

## [[24. juuni]]
* Ameerika Ühendriikide Ülemkohus taganes 1973. aastal vastu võetud otsusest Roe ''vs.'' Wade kohtuasjas, mis mõjutab USA kodanike õigust abordile.

## [[26. juuni]]
* Saksamaal Baieri Alpides algas 48. G7 tippkohtumine.

## [[28. juuni]]
* Algas NATO tippkohtumine Madridis. Rootsi ja Soome jõudsid kokkuleppele Türgiga ning viimane loobus vastuseisust nende riikide NATOsse võtmisel.
* Nicola Sturgeon teatas soovist läbi viia Šotimaa iseseisvusreferendum 19. oktoobril 2023.
* Kuu suunas startis NASA kuupsatelliit CAPSTONE, millega uuritakse orbiiti Artemise programmi raames rajatavale kosmosejaamale Lunar Gateway.
* Tuvastati Eesti esimene ahvirõugete juht.

## [[30. juuni]]
* Uue Filipiinide presidendina andis ametivande Ferdinand Marcos juunior, kelle isa Ferdinand Marcos oli presidendiks 1965–1986.
* Haridus- ja teadusminister Liina Kersna teatas ametist tagasiastumisest.

## Viited
Amineh Kakabaveh

**Amineh Kakabaveh** (sündinud 6. detsembril 1970 Saqqezis) on kurdi päritolu Rootsi vasakpoolne poliitik. Ta on aastast 2008 (vaheaegadega) Riksdagi liige.

Ta sündis aastal 1970 Saqqezis Kurdistani provintsis Iraanis kurdi perekonnas. Ta on olnud nooruses Iraagis ja Iraanis pešmerga sõdur. 19-aastaselt põgenes ta surmanuhtluse ähvardusel Iraanist Rootsi. Rootsis veetis ta esimesed aastad Västeråsis. Järgmised kuus aastat käis ta põhikoolis ja keskkoolis. Seejärel õppis ta Stockholmi Ülikoolis, ta on sotsiaaltöö, sotsioloogia ja filosoofia magister. Varem on ta olnud Botkyrka valla sotsiaaltöötaja.

Ta asutas aastal 2005 ühingu *Voken hora eller kuvad* (VHEK), mis on apoliitiline ja usuliselt sõltumatu ning feministlik ja rassismivastane liikumine, mille esimees on ta siiani.

Ta on olnud Riksdagi alaline liige alates 2008. aastast (enne seda Pernilla Zethraeusi asendusliige Riksdagis mõnda aega 2008. aastal). Riksdagis on ta olnud tsiviilasjade komisjonis, ELi komisjonis, põhiseaduskomisjonis, kultuurikomisjonis ja hariduskomisjonis asetäitja.

Tal on suur toetus organisatsioonidelt, mis keskenduvad naiste õigustele. 2016. aasta mais tegi umbes 20 organisatsiooni ettepaneku määrata ta Vasakpartei integratsioonipoliitika eestkõnelejaks.

Ta on marksist. Ta usub, et Riksdagi ruume ei tohiks kasutada usutseremooniateks. 2017. aastal antud intervjuus kritiseeris ta selliste looride kandmist nagu hidžaab, nikaab ja burka, mida ta peab sunniviisiliselt kantavateks usuvormideks. Samas intervjuus usub ta, et poliitika peaks põhinema Prantsuse revolutsiooni ideaalidel "vabadus, võrdsus ja vendlus", ning kritiseerib identiteedipoliitikat inimeste lukustamise eest nende etnilise ja usulise päritoluga.

2016. aasta detsembris valis uudisteajakiri *Fokus* ta aasta rootslaseks järgmiselt: "Radikaliseerumisele, klanni- ja aurepressioonidele tähelepanu pöörates paljastab Amineh Kakabaveh tegevuses ja kõnes ning märkimisväärse isikliku kuluga Rootsi vastumeelsuse puudutada liiga tundlikke teemasid. keskendudes väärtustele, mis kehtivad kõigi jaoks, mitte eristavatele identiteetidele. Auhinnaga seoses avaldas Kakabaveh imestust, et poliitilised vastased hindavad tema tööd naiste õiguste eest rohkem kui tema enda parteikaaslased.
Parima lühianimafilmi Oscar

**Parima lühianimafilmi Oscar** (inglise keeles *Academy Award for Best Animated Short Film*) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia aasta parimat lühianimafilmi. 

Aastatel 1932–1970 oli selle auhinnakategooria nimetus "**Aineline lühifilm, multifilm**" (*Short Subjects, Cartoons*) ja aastatel 1971–1973 "**Aineline lühifilm, animafilm**" (*Short Subjects, Animated Films*). Praegust nimetust kasutatakse alates 1974. aasta Oscari-galast. Esimese viie kümnendi jooksul autasustati auhinnaga filmiprodutsente. Praeguste reeglite järgi antakse auhind isikule või isikutele, kes on olnud selgelt suurima võtmetähtsusega üleüldise tulemuse saavutamisel. Maksimaalselt võidakse välja anda neli auhinda ühe filmi eest.

1952. aastani nomineeriti kategoorias ainult Ameerika filme, kuni võitis Kanada päritolu animafilm "The Romance of Transportation in Canada". 1961. aastal võidutsenud Zagreb Filmi "Surogat" oli esimene võidufilm, mis polnud ingliskeelne.

Esimest korda anti auhinda välja 1932. aastal, kui võitis Walt Disney multifilm "Flower and Trees". Walt Disneyl on selles kategoorias enim nominatsioone (39) ja võite (12). Metro-Goldwyn-Mayeri filmistuudio "Tom ja Jerry" on selle kategooria edukaim animafilmisari 13 nominatsiooni ja seitsme võiduga.

## Vaata ka
* Parima animafilmi Oscar

## Viited

## Välislingid
* Oscari auhindade koduleht 
* Oscari auhindade andmebaas
Eray Cömert

**Eray Ervin Cömert** (sündinud 4. veebruaril 1998 Baselis) on Šveitsi jalgpallur, kes mängib kaitsjana Hispaania kõrgliigaklubis Valencia ja Šveitsi jalgpallikoondises.

Ta alustas klubikarjääri kodulinna klubis FC Basel. Klubi põhimeeskonnas debüteeris ta Šveitsi kõrgliigas 2016. aasta mais. Hooaja 2016/17 teises pooles oli ta laenul Šveitsi kõrgliigaklubis Lugano ja hooajal 2017/18 samasse liigasse kuuluvas Sionis. Alates hooajast 2018/19 mängis ta taas Baselis.

2022. aasta jaanuaris sõlmis Cömert nelja ja poole aasta pikkuse lepingu Valenciaga.

Šveitsi jalgpallikoondises tegi Cömert debüüdi 18. novembril 2019 EM-i valikmängus Gibraltari vastu. Ta kuulus Šveitsi koondisse 2021. aasta Euroopa meistrivõistlustel.

Cömert on Türgi päritolu.
Kallavere raamatukogu

**Kallavere raamatukogu** oli Tallinna Keskraamatukogu haruraamatukogu Maardu lähedal Kallavere töölisasulas aastatel 1974–1991. 

Kallavere lasteraamatukogu ja Kallavere raamatukogu kogud anti 1993. aasta alguses üle Maardu linnavalitsusele ning nende baasil avati 1993. aastal uuel aadressil (Orumetsa tänav 8) Maardu linna raamatukogu.

## Viited
Keldrimäe raamatukogu

**Keldrimäe raamatukogu** oli Tallinna Keskraamatukogu haruraamatukogu, mis asus Tallinnas Kesklinna linnaosas Keldrimäe asumis aadressil Tartu maantee 62. Keldrimäe raamatukogu nime sai raamatukogu 1990. aastatel. Kuid raamatukogu kolis sellele aadressile Tartu maantee 62 juba aastal 1938 ja kandis **Tallinna 1. haruraamatukogu** nime. Aastatel 1952–1974 allus raamatukogu Mererajooni täitevkomiteele ja kandis nimetust **Mererajooni 1. raamatukogu**. Siis läks raamatukogu uuesti Tallinna Keskraamatukogu alluvusse ja kandis **Tartu mnt haruraamatukogu** nimetust.

Juunis 1998 kolis Keldrimäe raamatukogu Lasnamäele ning avati 15. juunil aadressil Võru tänav 11 Laagna raamatukogu nime all.

## Viited
Pablo Galdames Millán

**Pablo Ignacio Galdames Millán** (sündinud 30. detsembril 1996 Santiagos) on Tšiili jalgpallur, kes mängib Brasiilia kõrgliigaklubis Vasco da Gama ja Tšiili jalgpallikoondises.

Ta alustas klubikarjääri Tšiili klubis Unión Española. Klubi põhimeeskonnas debüteeris ta Tšiili kõrgliigas 2014. aasta veebruaris.

Aastatel 2018–2021 mängis ta Argentina kõrgliigaklubis Vélez Sarsfield.

2021. aasta augustis sõlmis ta kolmeaastase lepingu Itaalia kõrgliigaklubiga Genoa. Hooaja 2022/23 esimeses pooles oli ta laenul Itaaliakõrgliigaklubis Cremonese.

2024. aasta veebruaris sõlmis ta üheaastase lepingu Vasco da Gamaga.

Tšiili jalgpallikoondises debüteeris Galdames 11. jaanuaril 2017 sõprusmängus Islandi vastu. Ta kuulus Tšiili koondisse 2021. aasta Copa Américal.

Tema isa Pablo Galdames on endine jalgpallur ja endine Tšiili koondislane.

## Viited
Lawrence Ati-Zigi

**Lawrence Ati-Zigi** (sündinud 29. novembril 1996 Accras) on Ghana jalgpallur, kes mängib väravavahina Šveitsi kõrgliigaklubis St. Gallen ja Ghana jalgpallikoondises.

Aastatel 2015–2017 mängis ta Austria esiliigas Salzburgi Red Bulli reservmeeskonnas FC Liefering.

Aastatel 2017–2020 kuulus ta Prantsusmaa esiliigaklubisse Sochaux.

Hooaja 2019/20 keskel liitus Ati-Zigi St. Galleniga ning on alates sellest ajast olnud klubi esiväravavaht.

Ghana jalgpallikoondises tegi Ati-Zigi debüüdi 10. oktoobril 2017 sõprusmängus Saudi Araabia vastu. Ta on kuulunud Ghana koondisse 2019. ja 2022. aasta Aafrika rahvaste karikavõistlustel.

## Viited
Vahit Kirişci

**Vahit Kirişci** (sündinud 4. detsembril 1960 Kahramanmaraşis) on Türgi põllumajandusteadlane ja poliitik. Ta oli 4. märtsist 2022 kuni 4. juunini 2023 Türgi põllumajandus- ja metsandusminister.

Ta sündis aastal 1960 Kahramanmaraşis Kahramanmaraşi provintsis. Ta on lõpetanud Çukurova ülikooli põllumajandusteaduskonna magistrina ja Cranfieldi ülikooli (Inglismaal) doktorina. Ta töötas seejärel Çukurova ülikoolis õppejõuna ja aastast 2001 professorina.

Ta oli 4. märtsist 2022 kuni 4. juunini 2023 Türgi põllumajandus- ja metsandusminister.

## Isiklikku
Ta on abielus ja tal on kolm last.
Filip Đuričić

**Filip Đuričić** (serbia kirillitsas Филип Ђуричић; sündinud 30. jaanuaril 1992 Obrenovacis) on Serbia jalgpallur, kes mängib ründava poolkaitsjana Kreeka kõrgliigaklubis Panathinaikόs ja Serbia jalgpallikoondises.

Ta kuulus noorena Belgradi Crvena Zvezdasse ja Kreeka klubisse Olympiakós. 2009. aastal mängis ta Serbia tugevuselt kolmanda liiga klubis Obrenovaci Radnički.

2010. aasta jaanuaris liitus ta Hollandi kõrgliigaklubiga SC Heerenveen.

2013. aasta suvel sõlmis ta viieaastase lepingu Portugali kõrgliigaklubiga Lissaboni Benfica. Kuigi ta tuli hooajal 2013/14 Benficaga Portugali meistriks, siis klubi põhikoosseisu ta ennast ei mänginud. Hooajal 2014/15 oli ta laenul Saksamaa kõrgliigaklubis Mainz ja Inglismaa kõrgliigaklubis Southampton. Hooaja 2015/16 teises pooles oli ta laenul Belgia kõrgliigaklubis Anderlecht.

2016. aasta suvel läks ta laenule Itaalia kõrgliigaklubisse Sampdoria, kellega sõlmis 2017. aasta jaanuaris püsiva lepingu. Hooaja 2017/18 teises pooles oli ta laenul Itaalia kõrgliigaklubis Benevento.

2018. aasta juunis sõlmis ta nelja-aastase lepingu Sassuologa. 2022. aasta augustis naasis ta Sampdoriasse. Alates hooajast 2023/24 mängib ta Panathinaikόses

Serbia jalgpallikoondises tegi Đuričić debüüdi 29. veebruaril 2012 sõprusmängus Küprose vastu. Koondisekarjääri esimese värava lõi ta sama aasta 11. septembril MM-i valikmängus Walesi vastu. Ta kuulus Serbia koondisse 2022. aasta maailmameistrivõistlustel.

## Saavutused
;Benfica
*Primeira Liga: 2013–14
*Taça de Portugal: 2013–14
*Taça da Liga: 2013–14
Parima algupärase stsenaariumi Oscar

**Parima algupärase stsenaariumi Oscar** (inglise keeles *Academy Award for Best Original Screenplay*) on filmiauhinna Oscar üks kategooriaid. Auhinnaga tunnustab Ameerika Filmikunsti ja -teaduste Akadeemia filmistsenaariumi, mis ei põhine varem avaldatud materjalil. Auhind loodi 1941. aastal alternatiivina parima loo Oscarile. 1958. aastal need kategooriad ühendati.

Enim ehk 16 korda on auhinnale olnud nomineeritud Woody Allen, samuti on Allen selle auhinna rekordiliselt kolm korda võitnud. Charles Brackett, Paddy Chayefsky, Billy Wilder ja Quentin Tarantino on võitnud kaks auhinda. Vanim võitja on olnud Woody Allen (76-aastaselt) ja noorim Ben Affleck (25-aastaselt).

## Vaata ka
* Oscar
* Parima adapteeritud stsenaariumi Oscar

## Viited

## Välislingid
* Oscari auhindade koduleht 
* Oscari auhindade andmebaas
Kelli

**Kelli** on naisenimi.

2022. aasta seisuga oli see Eestis esinemissageduselt 334. naisenimi. 1. jaanuari 2022 seisuga oli Eestis eesnimi Kelli 446 naisel.

## Nime tuntud kandjaid
*Kelli Ilisson
*Kelli Uustani
*...

## Viited

## Välislingid
*
Parima kohandatud stsenaariumi Oscar

**Parima kohandatud stsenaariumi Oscar** (inglise keeles *Academy Award for Best Adapted Screenplay*) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia filmistsenaariumi, mis on adapteeritud. Enim adapteeritakse romaane, kuid ka näidendeid, muusikale, telesarju, teisi filme ja filmikaraktereid. Kõiki järellugusid peetakse adaptatsioonideks.

Enim ehk seitse korda on auhinnale nomineeritud Billy Wilder, kes võitis 1946. aastal. Rekordilised kaks auhinda on pälvinud Robert Bolt, Francis Ford Coppola, Christopher Hampton, Ruth Prawer Jhabvala, Joseph L. Mankiewicz, Alexander Payne, Mario Puzo, Michael Wilson, Alvin Sargent ja George Seaton.

Vanim auhinna saaja on James Ivory, kes sai selle 2019. aastal 89-aastaselt filmi eest "Kutsu mind oma nimega" ja kelle käes on ka kõigi muude Oscarite pälvinute üleüldibe vanuserekord.

## Vaata ka
* Oscar
* Parima algupärase stsenaariumi Oscar

## Viited

## Välislingid
* Oscari auhindade koduleht 
* Oscari auhindade andmebaas
Luka Jović

**Luka Jović** (serbia kirillitsas Лука Јовић; sündinud 23. detsembril 1997 Loznicas) on Serbia jalgpallur, kes mängib ründajana Itaalia kõrgliiga klubis AC Milan ja Serbia jalgpallikoondises.

Ta alustas klubikarjääri Serbia klubis Belgradi Crvena Zvezdas, mille noorteakadeemiaga liitus ta 2005. aastal. Klubi põhimeeskonnas debüteeris ta Serbia kõrgliigas 28. mail 2014 mängus FK Vojvodina vastu ja lõi kohe kaks minutit pärast seda, kui oli mängu sekkunud, värava. Hooajal 2014/15 lõi ta Serbia kõrgliigas 22 mänguga kuus väravat.

2016. aasta veebruaris sõlmis ta viieaastase lepingu Portugali klubiga Lissaboni Benfica. Benfica põhimeeskonnas sai ta mänguaega harva, enam mängis ta klubi reservmeeskonnas Portugali esiliigas.

2017. aasta juunis läks ta Benficast kaheks hooajaks laenule Saksamaa kõrgliigaklubisse Eintracht Frankfurt. Esimesel hooajal lõi Jović Saksamaa kõrgliigas 22 mänguga kaheksa väravat. 19. oktoobril 2018 sai ta mängus Fortuna Düsseldorfi vastu 20-aastaselt Saksamaa kõrgliiga ajaloo noorimaks mängijaks, kes on ühes mängus löönud viis väravat. Kokku lõi ta hooajal 2018/19 17 väravat, lisaks lõi ta kümme väravat UEFA Euroopa Liigas. Samal hooajal valiti ta nii Bundesliga kui ka Euroopa Liiga hooaja sümboolsesse koosseisu. 2019. aasta aprillis sõlmis ta Frankfurdiga püsiva lepingu.

2019. aasta juunis siirdus ta umbes 60 miljoni euro eest Hispaania kõrgliigaklubisse Madridi Real, kellega sõlmis kuueaastase lepingu. Esimese värava lõi ta Hispaania kõrgliigas 30. oktoobril 2019 mängus CD Leganése vastu. Hooaegadel 2019/20 ja 2021/22 tuli ta Realiga Hispaania meistriks, lisaks võitis ta 2022. aastal Realiga UEFA Meistrite Liiga. Hooaja 2020/21 teises pooles mängis ta Realist laenul taas Eintracht Frankfurdis ning lõi 18 mänguga neli väravat.

2022. aasta juulis sõlmis ta lepingu ACF Fiorentinaga.

Suvel 2023 lõppes Jovici leping Fiorentinaga ning ta liitus AC Milaniga.

Serbia jalgpallikoondises debüteeris Jović 4. juunil 2018 sõprusmängus Tšiili vastu. Koondisekarjääri esimese värava lõi ta 20. märtsil 2019 sõprusmängus Saksamaa vastu. Ta kuulus Serbia koondisse 2018. aasta maailmameistrivõistlustel.

## Saavutused
;Eintracht Frankfurt
*DFB-Pokal: 2017–18
;Madridi Real
*La Liga: 2019–20, 2021–22
*Supercopa de España: 2019–20, 2021–22
*UEFA Meistrite Liiga: 2021–22

## Viited

## Välislingid
Kristiina Mark

**Kristiina Mark** (sündinud 11. augustil 1987) on eesti lihhenoloog.

Ta on lõpetanud Tartu Ülikooli bioloogina 2011. aastal ning kaitses doktoritöö teemal "Liikide lahknemine ja nende piiritlemine valitud lihheniseerunud seente rühmades sugukonnas *[[Parmeliaceae]]* (*[[Ascomycota]]*)" 2016. aastal.

Ta töötab teadurina Eesti Maaülikoolis.
2022. aasta meeste rannavõrkpalli maailmameistrivõistlused

**2022. aasta meeste rannavõrkpalli maailmameistrivõistlused** olid 13. korda toimuvad FIVB korraldatavad meeste maailmameistrivõistlused rannavõrkpallis. Võistlused toimusid 10.–19. juunil 2022 Roomas, Itaalias. Võistlustele pääses 42 rannavõrkpalli paari.

Maailmameistriks krooniti esmakordselt Norra paar Andres Mol ja Christian Sørum, kes võitsid finaalis 2:0 Brasiilia paari Vitor Felipe ja Renato Lima.

Eestit esindasid esmakordselt võistlustele pääsenud Kusti Nõlvak ja Mart Tiisaar, kes võitsid oma alagrupi ning jõudsid lõpuks välja veerandfinaali, mis andis neile viienda koha. Selle tulemusega kordasid nad ka seni Eesti parimat tulemust rannavõrkpalli maailmameistrivõistlustel.

## Eelring

### Protseduur
Eelringi pääses kvalifikatsioonide kaudu 42 rannavõrkpallipaari, kellest 32 pääsevad edasi. Võistkonnad jagati alagruppidesse loosi kaudu 21. mail 2022. Eelringist pääsevad edasi iga alagrupi 2 esimest. Kolmandad kohad asetatakse pingejärjestusse, kellest 4 parimat pääsevad otse 32 sekka ning ülejäänud peavad võistlema lisaringis.

**Edasipääseja selgitamine**:
# Võidetud mängud (mängud võidetud/mängud kaotatud)
# Kui võistkonnad jäävad viiki, siis arvestatakse võidetud punkte:
#* 2 punkti: mäng võidetud
#* 1 punkt: mäng kaotatud
# Kui võistkonnad on viigis ka selles arvestuses, siis FIVB selgitab võitja alljärgnevas järjekorras:
#*Geimide jagatis: järjestus selgitatakse kõigi võidetud geimide jagamisel kõigi kaotatud geimidega.
#*Punktide jagatis: kui geimide jagatise põhjal viik püsib, selgitatakse järjestus kõigi saadud punktide jagamisel kõigi kaotatud punktidega.
#*Kui viik püsib ka punktide jagatise arvestuses, selgitatakse võitja võrdsete võistkondade omavaheliste mängude põhjal. Kui võrdsed on kolm või rohkem võistkonda, siis arvestatakse ainult nende võistkondade omavahelisi mänge.

Eelringide protseduur on kirjeldatud vastavalt FIVB 2022 WCHS Specific Competition Regulations.

Alagrupimängud toimusid 10.–13. juuni 2022.

### A-alagrupp

### B-alagrupp

### C-alagrupp

### D-alagrupp

### E-alagrupp

### F-alagrupp

### G-alagrupp

### H-alagrupp

### I-alagrupp

### J-alagrupp

### K-alagrupp

### L-alagrupp

### Kolmandate kohtade järjestus

## Lisaring
Lisaringi pääsenud asetatakse pingejärjestuse alusel (vt kolmandate kohtade järjestus) omavahel vastamisi ning iga paari võitja pääseb 32 sekka.

## Väljalangemismängud


## Lõppjärjestus

Allikas: Volleyball World

## Viited


## Välislingid
* Koduleht FIVB
Hiroki Ito

**Hiroki Ito** (jaapani keeles 伊藤 洋輝 *Itō Hiroki*, sündinud 12. mail 1999 Hamamatsus) on Jaapani jalgpallur, kes mängib keskkaitsjana Saksamaa kõrgliiga klubis Müncheni Bayern ja Jaapani jalgpallikoondises.

Ta alustas klubikarjääri Jaapani klubis Júbilo Iwata. Jaapani kõrgliigas debüteeris ta 2018. aasta augustis. 2019. aastal oli ta laenul Jaapani kõrgliigaklubis Nagoya Grampus. Júbilo Iwata põhikoosseisu kuulus Ito alates 2020. aastast, mil Júbilo Iwata mängis Jaapani esiliigas.

2021. aastal läks ta laenule Stuttgarti, kellega ta sõlmis 2022. aasta mais püsiva kolmeaastase lepingu.

Suvel 2024 liitus ta 23,5 miljoni euro eest Müncheni Bayerniga.

Jaapani kuni 20-aastaste koondises osales ta 2019. aasta juunioride maailmameistrivõistlustel, kus jõuti kaheksandikfinaali. Jaapani jalgpallikoondises tegi Ito debüüdi 2. juunil 2022 sõprusmängus Paraguay vastu.

## Viited
Borșa

**Borșa** (ungari keeles *Borsa*, saksa keeles *Borscha*) on linn Rumeenias Maramureși maakonnas. Linn asub ajaloolises Marmaatia piirkonnas, Ukraina piirist 18 km kaugusel, maakonnakeskusest Baia Marest ligikaudu 82 km idas.

Borșa paikneb Vișeu jõe orus.

Linna haldusalasse kuulub Băile Borșa küla.

Borșat on esmamainitud 1365. aastal, linnaõigused sai 1968. aastal.

## Viited